CELEX: 32007L0021
Language: hu
Date: 2007-04-10 00:00:00
Title: A Bizottság 2007/21/EK irányelve ( 2007. április 10. ) a 91/414/EGK tanácsi irányelvnek az azoxistrobin, az imazalil, a krezoxim-metil, a spiroxamin, az azimszulfuron, a prohexadion-kalcium és a fluroxipir hatóanyagoknak az I. mellékletbe történő felvételére vonatkozó lejárati idő tekintetében történő módosításáról (EGT vonatkozású szöveg )

12.4.2007   
            
            
               HU
            
            
               Az Európai Unió Hivatalos Lapja
            
            
               L 97/42
            
         
      A BIZOTTSÁG 2007/21/EK IRÁNYELVE
   
   (2007. április 10.)
   a 91/414/EGK tanácsi irányelvnek az azoxistrobin, az imazalil, a krezoxim-metil, a spiroxamin, az azimszulfuron, a prohexadion-kalcium és a fluroxipir hatóanyagoknak az I. mellékletbe történő felvételére vonatkozó lejárati idő tekintetében történő módosításáról
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre (1) és különösen annak 5. cikke (5) bekezdésére,
   mivel:
   
               (1)
            
            
               A 98/47/EK bizottsági irányelv (2) az azoxistrobint 2008. július 1-jéig, a 97/73/EK bizottsági irányelv (3) az imazalilt 2008. december 31-ig, az 1999/1/EK bizottsági irányelv (4) a krezoxim-metilt 2009. január 31-ig, az 1999/73/EK bizottsági irányelv (5) a spiroxamint 2009. szeptember 1-jéig, az 1999/80/EK bizottsági irányelv (6) az azimszulfuront 2009. október 1-jéig, a 2000/50/EK bizottsági irányelv (7) a prohexadion-kalciumot 2010. október 20-ig, a 2000/10/EK bizottsági irányelv (8) pedig a fluroxipirt 2010. november 30-ig vette fel hatóanyagként a 91/414/EGK tanácsi irányelv I. mellékletébe.
            
         
               (2)
            
            
               Kérésre megújítható egy hatóanyag felvétele, ha azt a bejegyzés lejárata előtt legkésőbb két évvel kérelmezik. Valamennyi fent említett hatóanyagra vonatkozóan érkeztek a Bizottsághoz felvétel megújítására irányuló kérelmek.
            
         
               (3)
            
            
               A Bizottságnak részletes szabályokat kell megállapítania az I. mellékletbe történő felvétel megújításához szükséges további információk benyújtására és értékelésére vonatkozóan. Emiatt indokolt megújítani a fentiekben említett hatóanyagok I. mellékletbe történő felvételét olyan szükséges időtartamra, hogy az lehetővé tegye a bejelentők számára kérelmeik elkészítését, a Bizottság számára pedig a kérelemelbírálás megszervezését és a döntéshozatalt.
            
         
               (4)
            
            
               Emiatt ennek megfelelően módosítani kell a 91/414/EGK irányelvet.
            
         
               (5)
            
            
               Az ebben az irányelvben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT AZ IRÁNYELVET:
   1. cikk
   A 91/414/EGK irányelv I. melléklete az ezen irányelv mellékletében meghatározottak szerint módosul.
   2. cikk
   A tagállamok legkésőbb 2007. december 12-ig elfogadják és kihirdetik az ennek az irányelvnek való megfeleléshez szükséges törvényi, rendeleti és közigazgatási rendelkezéseket. Haladéktalanul eljuttatják a Bizottsághoz az említett rendelkezések szövegét, valamint az említett rendelkezések és ezen irányelv közötti megfelelési táblázatot.
   Ezeket a rendelkezéseket 2007. december 13-tól kell alkalmazni.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   3. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   4. cikk
   Ennek az irányelvnek a tagállamok a címzettjei.
   
      Kelt Brüsszelben, 2007. április 10-én.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 230., 1991.8.19., 1. o. A legutóbb a 2007/6/EK bizottsági irányelvvel (HL L 43., 2007.2.15., 13. o.) módosított irányelv.
   
      (2)  HL L 191., 1998.7.7., 50. o.
   
      (3)  HL L 353., 1997.12.24., 26. o.
   
      (4)  HL L 21., 1999.1.28., 21. o.
   
      (5)  HL L 206., 1999.8.5., 16. o. Helyesbítve: HL L 221., 1999.8.21., 19. o.
   
      (6)  HL L 210., 1999.8.10., 13. o.
   
      (7)  HL L 198., 2000.8.4., 39. o.
   
      (8)  HL L 57., 2000.3.2., 28. o.
   
      MELLÉKLET
      A 91/414/EGK irányelv I. mellékletének 1., 2., 3., 4., 5., 6. és 8. sora helyébe a következő szöveg lép:
      
         
                     „1
                  
                  
                     Imazalil
                     CAS-szám: 73790-28-0, 35554-44-0
                     CIPAC-szám: 335
                  
                  
                     (+)-1-(β-alliloxi-2,4-diklorofeniletil)imidazol vagy (+)-allil 1-(2,4-diklorofenil)-2-imidazol-1-iletil éter
                  
                  
                     975 g/kg
                  
                  
                     1999. január 1.
                  
                  
                     2011. december 31.
                  
                  
                     Felhasználása kizárólag gombaölő szerként engedélyezhető.
                     A következő felhasználásokra az alábbi különleges feltételek vonatkoznak:
                     
                                 —
                              
                              
                                 gyümölcs, zöldség és burgonya betakarítás utáni kezelése csak abban az esetben engedélyezhető, ha megfelelő fertőtlenítő rendszer áll rendelkezésre, vagy a kockázatelemzés kimutatta az engedélyező tagállam számára, hogy a kezelőoldat kibocsátása nem jelent elfogadhatatlan kockázatot a környezetre és különösen a vízi szervezetekre,
                              
                           
                                 —
                              
                              
                                 a burgonya betakarítás utáni kezelése csak abban az esetben engedélyezhető, ha a kockázatelemzés kimutatta az engedélyező tagállam számára, hogy a kezelt burgonya feldolgozási hulladékának kibocsátása nem jelent elfogadhatatlan kockázatot a vízi szervezetekre,
                              
                           
                                 —
                              
                              
                                 kültéri, lombozaton történő felhasználás csak abban az esetben engedélyezhető, ha a kockázatelemzés kimutatta az engedélyező tagállam számára, hogy a felhasználás nincs elfogadhatatlan hatással az emberi és állati egészségre, valamint a környezetre.
                              
                           A Növény-egészségügyi Állandó Bizottság ülésének napja, amikor a felülvizsgálati jelentést véglegesítették: 1997. július 11.
                  
               
                     2
                  
                  
                     Azoxistrobin
                     CAS-szám: 131860-33-8
                     CIPAC-szám: 571
                  
                  
                     Metil (E)-2-{2[6-(2-cianofenoxi)pirimidin-4-iloxi] fenil}-3-metoxiakrilát
                  
                  
                     930 g/kg (Z isomer max. 25 g/kg)
                  
                  
                     1998. július 1.
                  
                  
                     2011. december 31.
                  
                  
                     Felhasználása kizárólag gombaölő szerként engedélyezhető.
                     Az egységes elvek szerinti döntéshozatal során különös figyelmet kell fordítani a vízi szervezetekre gyakorolt hatásra. Az engedélyezési feltételeknek tartalmazniuk kell a megfelelő kockázatcsökkentő intézkedéseket.
                     A Növény-egészségügyi Állandó Bizottság ülésének napja, amikor a felülvizsgálati jelentést véglegesítették: 1998. április 22.
                  
               
                     3
                  
                  
                     Krezoxim-metil
                     CAS-szám: 143390-89-0
                     CIPAC-szám: 568
                  
                  
                     Metil (E)-2-metoxiimino-2-[2-(o-toliloximetil)-fenil] acetát
                  
                  
                     910 g/kg
                  
                  
                     1999. február 1.
                  
                  
                     2011. december 31.
                  
                  
                     Felhasználása kizárólag gombaölő szerként engedélyezhető.
                     Az egységes elvek szerinti döntéshozatal során a tagállamoknak különös figyelmet kell fordítaniuk az érzékeny egyensúlyi helyzetben lévő talajvizek védelmére.
                     A Növény-egészségügyi Állandó Bizottság ülésének napja, amikor a felülvizsgálati jelentést véglegesítették: 1998. október 16.
                  
               
                     4
                  
                  
                     Spiroxamin
                     CAS-szám: 1181134-30-8
                     CIPAC-szám: 572
                  
                  
                     (8-terc-butil-1,4-dioxaspiro[4,5]dekán-2-ilmetil)-etil-propilamin
                  
                  
                     940 g/kg (A és B diasztereomerek vegyesen)
                  
                  
                     1999. szeptember 1.
                  
                  
                     2011. december 31.
                  
                  
                     Felhasználása kizárólag gombaölő szerként engedélyezhető.
                     Az egységes alapelvek szerinti döntéshozatal során a tagállamoknak:
                     
                                 —
                              
                              
                                 különös figyelmet kell fordítaniuk a szerrel foglalkozók biztonságára, és biztosítaniuk kell, hogy az engedélyezési feltételek megfelelő védekezési intézkedéseket tartalmazzanak,
                                 továbbá
                              
                           
                                 —
                              
                              
                                 különös figyelmet kell fordítaniuk a vízi szervezetekre gyakorolt hatásra, és biztosítaniuk kell, hogy az engedélyezési feltételek szükség szerint kockázatcsökkentő intézkedéseket tartalmazzanak.
                              
                           A Növény-egészségügyi Állandó Bizottság ülésének napja, amikor a felülvizsgálati jelentést véglegesítették: 1999. május 12.
                  
               
                     5
                  
                  
                     Azimszulfuron
                     CAS-szám: 120162-55-2
                     CIPAC-szám: 584
                  
                  
                     1-(4,6-dimetoxipirimidin-2-il)-3-[1-metil-4-(2-metil-2H-tetrazol-5-il)-pirazol-5-ilszulfonil]-karbamid
                  
                  
                     980 g/kg
                  
                  
                     1999. október 1.
                  
                  
                     2011. december 31.
                  
                  
                     Felhasználása kizárólag gyomirtó szerként engedélyezhető.
                     Légi felhasználása nem engedélyezhető.
                     Az egységes elvek szerinti döntéshozatal során a tagállamoknak különös figyelmet kell fordítaniuk a vízi szervezetekre és a szárazföldi, nem célnövényekre gyakorolt hatásra, és biztosítaniuk kell, hogy az engedélyezési feltételek szükség szerint kockázatcsökkentő intézkedéseket (például rizstermesztés esetén a víz legkisebb visszatartási ideje a kibocsátást megelőzően) tartalmazzanak.
                     A Növény-egészségügyi Állandó Bizottság ülésének napja, amikor a felülvizsgálati jelentést véglegesítették: 1999. július 2.
                  
               
                     6
                  
                  
                     Fluroxipir
                     CAS-szám: 69377-81-7
                     CIPAC-szám: 431
                  
                  
                     4-amino-3,5-dikloro-6-fluoro-2-piridiloxiecetsav
                  
                  
                     950 g/kg
                  
                  
                     2000. december 1.
                  
                  
                     2011. december 31.
                  
                  
                     Felhasználása kizárólag gyomirtó szerként engedélyezhető.
                     Az egységes elvek szerinti döntéshozatal során a tagállamoknak:
                     
                                 —
                              
                              
                                 figyelembe kell venniük a felülvizsgálati jelentés 7. pontjában kért kiegészítő információkat,
                              
                           
                                 —
                              
                              
                                 különös figyelmet kell fordítaniuk a talajvizek védelmére,
                              
                           
                                 —
                              
                              
                                 különös figyelmet kell fordítaniuk a vízi szervezetekre gyakorolt hatásra, és biztosítaniuk kell, hogy az engedélyezési feltételek szükség szerint kockázatcsökkentő intézkedéseket tartalmazzanak.
                              
                           A tagállamok tájékoztatják a Bizottságot, ha a felülvizsgálati jelentés 7. pontjában előírt további kísérleteket nem végezték el, és az információkat nem nyújtották be 2000. december 1-jéig.
                     A Növény-egészségügyi Állandó Bizottság ülésének napja, amikor a felülvizsgálati jelentést véglegesítették: 1999. november 30.
                  
               
                     8
                  
                  
                     Prohexadion-kalcium
                     CAS-szám: 127277-53-6
                     CIPAC-szám: 567
                  
                  
                     Kalcium 3,5-dioxo-4-propionilciklohexán-karboxilát
                  
                  
                     890 g/kg
                  
                  
                     2000. október 1.
                  
                  
                     2011. december 31.
                  
                  
                     Felhasználása kizárólag növekedésszabályozóként engedélyezhető.
                     A Növény-egészségügyi Állandó Bizottság ülésének napja, amikor a felülvizsgálati jelentést véglegesítették: 2000. június 16.”